open-index/open-wikipedia-markdown huggingface dataset:
Primárny štandard

:: *Primárny štandard môže byť aj nepresný preklad anglického výrazu primary standard, ktorý znamená primárny etalón, pozri [[primárny etalón]].*
**Primárny štandard** (iné názvy: **primárna štandardná látka**, **základná látka**, **analytický štandard**) je zlúčenina, ktorá sa používa na faktorizáciu odmerného roztoku (titračného činidla) používaného na titráciu. Ako primárne štandardy sa volia látky, ktoré majú dobre definovanú chemickú štruktúru, nepodliehajú rozkladu počas skladovania a nie sú hygroskopické. Kyslé primárne štandardy, ako napríklad hydrogenvínan draselný, hydrogenftalát draselný, tetroxalát draselný alebo kyselina šťaveľová, sa používajú na faktorizáciu odmerného roztoku hydroxidu sodného, ktorý sa používa na alkalimetriu. Zásadité primárne štandardy, ako napríklad dekahydrát tetraboritanu disodného (borax), hydrogenuhličitan draselný alebo uhličitan sodný, sa používajú na faktorizáciu odmerného roztoku kyseliny chlorovodíkovej, ktorý sa používa na acidimetriu. Odmerný roztok manganistanu draselného, ktorý sa používa na manganometriu, sa faktorizuje dobre definovanou látkou, ktorá je schopná oxidácie, napríklad hexahydrát síranu amonno-železnatého.

## Referencie

## Pozri aj
* titrácia
* faktorizácia odmerného roztoku
* alkalimetria
* acidimetria
* manganometria

Kategória:Titrácia
Kategória:Analytická chémia
Montreal Victorias

**Montreal Victorias** bol amatérsky kanadský klub ľadového hokeja, ktorý sídlil v Montreale v provincii Quebec. Svoje domáce zápasy pôvodne hrával v hale Victoria Skating Rink, ktorá bola v klubovom vlastníctve. Hala bola uzavretá v roku 1925, potom sa klub sťahoval rôzne po Montreale. Hlavnou klubovou farbou bola gaštanovo hnedá (anglicky: Maroons, ako sa klubu v tlači hovorilo).

Klub bol založený buď v roku 1874, čo by z neho robilo najstarší klub ľadového hokeja na svete, alebo v roku 1877, čo by naopak klub katapultovalo na pomyselné druhé miesto pod tím McGillovej univerzity. Každopádne Victorias patrili k priekopníkom ľadového hokeja v Kanade. V roku 1886 bol klub pri založení Amateur Hockey Association of Canada. V rokoch 1895 – 1899 klub získal päťkrát Stanley Cup. Pri päťdesiatom výročí v roku 1924 klub usporiadal exhibíciu v novo otvorenej hale Montreal Forum.

V roku 1927 sa ako prvý severoamerický klub vydal Victorias po európskej tour. V Štokholme po prvýkrát porazili švédsky výber pomerom 17:1. Ďalšie výsledky zo Švédska zneli nasledovne: IK Gota porazená 5:0, Djurgårdens IF porazený 6:2, Södertälje SK porazené 6:0 a IK Gota porazená znova 19:3. V Berlíne „viktoriáni“ porazili Berliner Schlittschuhclub pomerom 13:0 a československý výber pomerom 8:0. Ďalšou zastávkou bola Viedeň, kde sa Montrealu na dvakrát postavil Wiener EV (oba zápasy skončili prehrou Wieneru). V Miláne sa klub stretol s kombinovaným tímom HC Davosu a EHC St. Moritzu, ktorý porazil vysoko 18:0. Miestny milánsky klub padol pomerom 15:2. Ďalej v Davose bol miestny klub znovu porazený, tentokrát pomerom 9:0. Poslednou zastávkou na tour bol Londýn, kde sa proti Montrealu postavil anglický výber, ktorý padol 14:1.

Slávny montrealský klub zanikol v roku 1939.

## Úspechy
* **[[Zoznam víťazov Stanley Cupu|Víťaz Stanley Cupu]]** **( 5× )**
** 1895, 1896 (december), 1897, 1898, 1899 (február)

## Umiestnenia v jednotlivých sezónach
;Stručný prehľad

Zdroj: 

* 1887 – 1898: Amateur Hockey Association of Canada
* 1899 – 1905: Canadian Amateur Hockey League
* 1906 – 1908: Eastern Canada Amateur Hockey Association

;Jednotlivé ročníky

Zdroj: 

**Legenda:** Z - zápasy, V - výhry, VP - výhry v predĺžení, R - remízy, P - porážky, PP - porážky v predĺžení, VG - vstrelené góly, OG - obdržané góly, +/- - rozdiel skóre, B - body, fialové podfarbenie - reorganizácia, zmena skupiny či súťaže

## Referencie

## Literatúra
* Frayne, Trent (1999). "The Early Years". 100 years of hockey. Toronto, Ontario: Key Porter Books. .
* Weir, Glen (1991). Ultimate Hockey. Toronto, Ontario: Stoddart Publishing. .
* Diamond, Dan, ed. (2000). *Total Hockey*. Total Sports. .

## Zdroj

Kategória:Kanadské hokejové kluby
Kategória:Šport v Montreale
Château d’Aubiry

**Château d’Aubiry** je novobarokový zámok postavený v Cérete na konci 19. storočia. Aubiry sa nachádza na zemi z ružového mramoru s výhľadom na park a jeho objekty, vinársku usadlosť, skleníky a kaplnku.

## História
Château d’Aubiry bol určený pre syna Justina Bardoua. Výstavba prebiehala v rokoch 1893 až 1904, ale výzdoba bola dokončená až v roku 1910. K zámku patrí 4-hektárový park a plocha okolo sto hektárov vyhradená pre vinič, ku ktorému pribúdajú aj lesy a ovocné sady. Zámok zostal v rodine až do roku 1973, hoci bol daný na predaj v roku 1938. Objekt a jeho panstvo boli 19. januára 2006 zapísané do zoznamu historických pamiatok.

## Využitie v kinematografii
Stavba sa objavila v niekoľkých filmoch, medzi ktoré patria napr.:

* *L'Eau à la bouche* (1960)
* *L'Ingénu* (1972)
* *[[Gróf Monte Christo (film z roku 2024)|Gróf Monte Christo]]* (2024)

## Galéria

Súbor:Céret - Château d'Aubiry vers 1910.jpg|Podoba zámku v roku 1910.
Súbor:Château d'Aubiry.jpg
Súbor:Vue Sud-Est du Château d'Aubiry à Céret.jpg|Predná fasáda Château d’Aubiry.
Súbor:20220606 - Château d'Aubiry - Toit face nord.jpg


## Referencie

## Projekt

## Externé odkazy
* Château d’Aubiry
* Présentation du château d’Aubiry

Kategória:Hrady a zámky vo Francúzsku
Kategória:Stavby v departemente Pyrénées-Orientales
Kategória:Architektúra z 1904
Kategória:Novobarokové stavby
Bratislavské Vianoce

náhľad|Nočný pohľad na Hlavné vianočné trhy na Hlavnom námestí (2023)

**Bratislavské vianočné trhy**, známe ako **Bratislavské Vianoce**,  sú od roku 1993 každoročné veľké vianočné trhy v bratislavskom Starom Meste medzi koncom novembra a 23. decembrom. Po prestávke na Štedrý večer a Prvý sviatok vianočný trhy pokračovali až do 6. januára.

Delí sa na **Staromestské vianočné trhy** na Hviezdoslavovom námestí a **Hlavné vianočné trhy** na Hlavnom a Primaciálnom námestí. Na nádvorí Bratislavského hradu sa tiež konajú **Stredoveké vianočné trhy**.

## Referencie

## Externé odkazy
* Oficiálna webstránka

## Zdroj

Kategória:Kultúra v Bratislave
Kategória:Vianoce
Černatinský potok

**Černatínsky potok** je vodný tok v strednej časti Kysuckej vrchoviny na území okresu Čadca. Je to ľavostranný prítok Bystrice s dĺžkou približne 3 km a je tokom V. rádu.

## Priebeh toku
Potok pramení v centrálnej časti Kysuckej vrchoviny, v geomorfologickom podcelku Vojenné, na severozápadných svahoch Černatína (), v nadmorskej výške približne  Od prameňa tečie severným smerom a onedlho priberá menší ľavostranný prítok z oblasti Kykuly (). Vytvára mierny oblúk na severovýchod a priberá významnejší pravostranný prítok spod Buganky (). Opúšťa podcelok Vojenné a pokračuje Bystrickou brázdou, kde priberá ľavostranný prítok z oblasti Poľany () a na okraji obce Stará Bystrica aj významnejší pravostranný spod Buganky. Pokračuje na sever a v blízkosti osady Kanderovci sa v nadmorskej výške cca  ľavostranne vlieva do Bystrice.

Potok pramení a preteká iba katastrálnym územím obce Stará Bystrica v okrese Čadca v Žilinskom kraji.

## Referencie

## Pozri aj
* Kysucká vrchovina
* Vojenné
* Bystrická brázda

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckej vrchovine
Manov kanál

**Manov kanál** je kanál v okresoch Vranov nad Topľou, Michalovce a Trebišov v Prešovskom a Košickom kraji. Je to pravostranný prítok Trnávky v povodí Ondavy a má dĺžku 10,6 km.

## Vznik
Vzniká v nadmorskej výške asi  v poľnohospodárskom extraviláne v juhovýchodnej časti katastrálneho územia obce Sečovská Polianka, v geomorfologickom podcelku Trebišovská tabuľa odklonením časti toku rieky Topľa.

## Opis toku
Od vzniku tečie krátko na západ a potom preteká intenzívne využívanou poľnohospodárskou krajinou juhojohovýchodným smerom. Na hranici katastra obce Parchovany sa stáča na juh, potom križuje Bačkovský potok a obteká intravilán obce z východnej strany. Následne tečie v intraviláne obce krátko na západ, opäť sa zvrtne na juh, napája Kubišov kanál a obteká obec Dvorianky z východnej strany. Pokračuje priamym južným smerom, až v blízkosti obce Hriadky sa koryto mierne vlní, vytvára oblúk prehnutý na východ, potom podteká štátnu cestu I/19 a opäť križuje Kubišov kanál. Napokon krátkym úsekom pokračuje na juh, stočí sa na západ a severne od obce Vojčice sa v nadmorskej výške asi  vlieva do Trnávky.

## Referencie

Kategória:Potoky na Slovensku
Kategória:Povodie Ondavy
Kategória:Vodné toky v okrese Vranov nad Topľou
Kategória:Vodné toky v okrese Trebišov
Kategória:Vodné toky v okrese Michalovce
Kategória:Umelé vodné toky na Slovensku
Slovenský zväz bedmintonu

**Slovenský zväz bedmintonu** (skr. **SZBe**) je národný riadiaci orgán bedmintonu na Slovensku. Vznik sa datuje od roku 1962, keby bol ustanovený prvý riadiaci bedmintonový orgán. Zväz v rámci kolektívneho členstva združuje bedmintonové oddiely a kluby a v rámci individuálneho členstva aktívnych i pasívnych bedmintonistov, priaznivcov a priateľov tohto športu.

Slovenský zväz bedmintonu zastrešuje organizáciu turnajov, registráciu klubov a hráčov na Slovensku a vydáva rebríčky v jednotlivých kategóriach. Na Slovensku sa hrávajú turnaje jednotlivcov, družstiev, ako aj liga. Súťaži sa v piatich disciplínach: mužská dvojhra, ženská dvojhra, mužská štvorhra, ženská štvorhra a zmiešaná štvorhra (mix).

## Vekové kategórie jednotlivcov
* najmladší žiaci (**U11**): 6 – 10 rokov
* mladší žiaci (**U13**): 11 – 12 rokov
* starší žiaci (**U15**): 13 – 14 rokov
* mladší dorast (**U17**): 15 – 16 rokov
* starší dorast (**U19**): 17 – 18 rokov
* **dospelí**: od 19 rokov
* veteráni a veteránky (nad 35 rokov, kategórie po piatich rokoch)

## Súťaže jednotlivcov
* Majstrovstvá SR (U11, U13, U15, U17, U19, dospelí)
* **GP A turnaje** (4 za sezónu - top 24 hráčov v dvojhre podľa aktuálneho rebríčka, 12 vo štvorhre a 24 v mixe) 
* **GP B turnaje** (4 za sezónu) 
* **GP C turnaje** (8 za sezónu) 
* GP D turnaje

## Súťaže družstiev
* Extraliga
* 2.liga (Východ, Západ)
* 3.liga (Východ, Západ)
* 4.liga (Západ)
* Súťaže žiackých družstiev (Krajské majstrovstvá, Oblatné majstrovstvá, Majstrovstvá SR)
* Súťaže dorasteneckých družstiev (Krajské majstrovstvá, Oblatné majstrovstvá, Majstrovstvá SR)

## Referencie

## Pozri aj
* Bedminton
* Badminton Europe
* Svetová bedmintonová federácia

## Zdroje
* Oficiálna stránka SZBe


Bedminton
Kategória:Organizácie založené v 1962
Zábrus

náhľad|Jadro zábrusu chladiča (hore) a plášť zábrusu banky (dolu).

**Zábrus** je vysústružená a zdrsnená plocha chemického skla, ktorá slúži na spájanie samostatných kusov laboratórneho skla. Rozmery zábrusu sú normalizované. Zábrus má tvar zrezaného kužeľa: horný priemer zábrusu je väčší ako dolný priemer zábrusu. Horný priemer zábrusu sa využíva na klasifikáciu zábrusov: zábrus NZ29 alebo NZ14. Číslo zábrusu označuje priemer hornej časti zábrusu v milimetroch.

Plášť je zábrus na vnútornej ploche. Využíva sa v hrdlách baniek. Jadro je zábrus na vonkajšej ploche. Využíva sa na zátkach.

## Zapečenie zábrusu
V prípade, ak nie je možné ľahko od seba oddeliť plášť a jadro zábrusu, hovorí sa o zapečení zábrusu. Typicky dochádza ku zapečeniu vplyvom roztokov alkalických hydroxidov, preto je nutné tieto roztoky skladovať v nádobách bez zábrusu, resp. namiesto zátky so zábrusom používať gumové, korkové alebo plastové zátky. K zapečeniu zábrusu môže dôjsť aj vplyvom zníženého tlaku v aparatúre.

### Uvoľnenie zapečeného zábrusu
Uvoľnenie zapečeného zábrusu sa môže realizovať rôznymi trikmi, ktoré však nemusia viezť k úspechu:

# pohyb do strán pomocou rukavice (hrozí prasknutie skla a porezanie kože),
# poklepanie po dreve,
# ohriatie plášta zábrusu horúcovzdušnou pištoľou (plášť sa tepelne rozopne a uvoľní sa od jadra zábrusu).

### Predchádzanie zapečenia zábrusu
Zapečeniu zábrusu sa dá vyhnúť namazaním plášťa zábrusu a následným vsunutím jadra zábrusu a pootočením okolo osi. Vhodným namazaním sa nepriehľadný zábrus spriehľadní. Ako mazadlo sa používa vazelína, zmes vazelíny a kaučuku alebo Ramsayov tuk. Mazadlo sa nanáša sklenou tyčinkou na plášť zábrusu vo forme pozdĺžnej čiary po celej dĺžke zábrusu. Pootočenie jadra zábrusu okolo osi rozmaže mazadlo po celom zábruse a priehľadní ho. Množstvo mazadla je zbytočne veľké, ak mazadalo po zasunutí jadra zábrusu vytečie von alebo dnu do banky. Dôsledkom sú znečistené NMR spektrá produktov, ktoré nie sú publikovateľné. Hodnoty chemických posunov mazadiel sú súčasťou tabuliek NMR signálov. Zábrusy sa čistia od mazadla po použití aparatúry hexánom alebo etylacetátom.

## Referencie

## Iné projekty

Kategória:Laboratórne sklo
Asterix a prekvapenie pre Cézara

***Asterix a prekvapenie pre Cézara*** () je francúzsky animovaný film z roku 1985, ktorý režírovali Gaëtan a Paul Brizzi a produkovali ho Gaumont International, Dargaud Films a Les Productions René Goscinny. Film mal v Česko-Slovensku premiéru 1. decembra 1989 (v distribúcii Ústřední půjčovna filmů – ÚPF / Slovenská požičovňa filmov – SPF) a bol nadabovaný do češtiny a slovenčiny.

## Postavy

## Technický personál

## Referencie

## Externé odkazy
* 
* 
* 
* 

Kategória:Asterixove dobrodružstvá
Kategória:Francúzske filmové komédie
Kategória:Francúzske kreslené filmy
Kategória:Detské filmy a seriály
Kategória:Filmy podľa komiksu
Kategória:Filmy podľa názvu
Kategória:Filmy z 1985
Maliar BMN

[náhľad|Atická [čiernofigúrová keramika|čiernofigúrová neck-amfora zobrazujúca boxerov, hrnčiar : Nikosthenes, maliar: Maliar BMN, cca 550-540 pred Kr., British Museum B 295, Londýn]]
**Maliar BMN** je konvenčné meno gréckeho maliara čiernofigúrových váz, činného približne v tretej štvrtine 6. storočia pred Kr.

Maliar BMN bol aténsky čiernofigúrový maliar, ktorý pracoval s hrnčiarom Nikosthenom (spočiatku spolupracoval aj z Lydom). Keďže sa na svoje diela nepodpisoval, jeho skutočné meno nie je známe. Toto pomenovanie (skratka BMN = British Museum Nikosthenes) mu dal britský znalec umenia John Beazley podľa čiernofigúrovej amfory (neck - amfory) objavenej v sicílskom Agrigente, umiestnenej v Britskom múzeu v Londýne (British Museum B 295), ktorú tento umelec vyzdobil. Na londýnskej *amfore B 295* (so signatúrou ΝΙΚΟΣΘΕΝΕΣ ΕΠΟΙΕΣΕΝ = vyrobil to Nikosthenes) sú zobrazené súboje starogréckych zápasníkov a boxerov. Sú veľmi realistické. Zobrazené postavy oživujú napr. krvavé detaily; krv striekajúca z nosa a úst dvoch boxerov naznačuje zápas, ktorý už postúpil do poslednej vázy.
 
Na základe štylistickej analýzy maľby sa mu pripisuje približne 30 kusov čiernofigurových váz a fragmentov, zväčša amfor, hydriai, oinochoai a čaší (kylikes), a to z nálezísk Etrúrie, Sicílie a Grécka. Silným náznakom väzby medzi ním a Nikosthenom spočíva aj v podobnosti tvaru amfor (tzv. typu *Bellerofón*), ktoré zdobil.  

## Referencie

## Iné projekty

Kategória:Maliari starovekého Grécka
Majstrovstvá Slovenska v bedmintone

**Majstrovstvá Slovenska v bedmintone** je turnaj, ktorý organizuje Slovenský zväz bedmintonu na konci každého kalendárneho roku (sezóny). Právo účasti na turnaji má najlepších 24 hráčov v každej disciplíne podľa získaných bodov a priebežneho rebrička danej sezóny k 1.11. daného roka.

Turnaj sa organizuje každoročne od roku 1993.

## Víťazy podľa rokov

* *V roku 2020 sa Majstrovstvá SR v bedmintone neuskočnili kvôli COVID-19 opatreniam.*

## Finálové zápasy

## Referencie

## Pozri aj
* Bedminton
* Slovenský zväz bedmintonu

## Zdroje
* Oficiálna stránka SZBe

Kategória:Bedminton na Slovensku
Kategória:Majstrovstvá Slovenska
Kategória:Bedmintonové súťaže
Matyáš Šándor (miniséria)

***Matyáš Šándor*** () je francúzsko-maďarsko-nemecko-taliansky seriál.

Režíroval ho Jean-Pierre Decourt. Ide o šesť 60-minútových epizód, ktoré boli vysielané od 2. decembra 1979. Dobrodružný príbeh je založený na románe Julesa Verna z roku 1885, ktorý na Slovensku vyšiel pod názvom Matej Šándor.

## Herecké obsadenie
* István BujtorMatyáš Šándor
* Claude GiraudSilas Toronthal
* Giuseppe PambieriSarcany
* Monika PeitschGertrud Toronthal
* Marie-Christine DemarestClara Bathory
* Jacques BreuerPierre Bathory
* Sissy HöffererSava Toronthal
* Amadeus AugustÉtienne Bathory
* Ivan DesnyLadislaus Zathmary
* Jutta SpeidelRena Sandorf

## Produkcia
Koprodukčná miniséria je vernejšou adaptáciou románu Julesa Verna ako film Georgesa Lampina z roku 1963 s Louisom Jourdanom v hlavnej úlohe. Príbeh rozpráva o osude grófa Mateja Šándora, revolučného Maďara okolo roku 1860. Téma seriálu veľmi pripomína zápletku ''Grófa Monte Cristo'' od Alexandra Dumasa, ktorému Jules Verne venuje svoju knihu v predslove. Približne tretinu produkcie, ktorá stála okolo deväť miliónov mariek, spolufinancovala ZDF a natáčanie trvalo štyri mesiace. Jedna z najvzrušujúcejších scén seriálu sa odohrala v kvapľových jaskyniach v Postojnej v dnešnom Slovinsku. 

## Referencie

## Externé odkazy

* 
* 
* 
* 

Kategória:Francúzske televízne seriály
Kategória:Maďarské televízne seriály
Kategória:Nemecké televízne seriály
Kategória:Talianske televízne seriály
Kategória:Televízne seriály z roku 1979
Kategória:Televízne seriály adaptované podľa kníh Julesa Verna
Matyáš Šándor

**Matyáš Šándor** môže byť:
* slovenský názov francúzsko-maďarského miniseriálu z roku 1979, pozri Matyáš Šándor (miniséria)
* nesprávne: Matej Šándor (=Nový gróf Monte Christo; kniha Julesa Verna z roku 1885)

Šándor, Matyáš
Kocúr v čižmách (film z roku 1969)

***Kocúr v čižmách*** () je japonský animovaný film z roku 1969, ktorý režíroval Kimio Jabuki a produkoval Toei Animation. Scenár filmu vznikol podľa rovnomennej rozprávky Charlesa Perraulta. Film mal premiéru v Japonsku 18. marca 1969, kde ho distribuovala spoločnosť Toei Company.

Film mal v Česko-Slovensku premiéru 14. septembra 1973 (v distribúcii Ústřední půjčovna filmů – ÚPF / Slovenská požičovňa filmov – SPF) a bol nadabovaný do češtiny a slovenčiny.

## Postavy

## Technický personál

## Referencie

## Externé odkazy
* 
* 
* 
* 

Kategória:Japonské kreslené filmy
Kategória:Anime filmy
Kategória:Detské filmy a seriály
Kategória:Filmy podľa názvu
Kategória:Filmy z 1969
Tižinský potok (prítok Struhárne)

**Tižinský potok** je vodný tok v južnej časti Kysuckej vrchoviny na území okresu Žilina. Je to pravostranný prítok Struhárne s dĺžkou približne 3 km a je tokom V. rádu.

## Priebeh toku
Potok pramení v centrálnej časti Kysuckej vrchoviny, v geomorfologickom podcelku Vojenné, na juhozápadných svahoch hrebeňa Vojenné, v nadmorskej výške približne  Od prameňa tečie sprvu východným smerom, postupne sa však stáča na juhovýchod k osade Rusnákovci, patriacej miestnej časti Horná Tižina, kde priberá najskôr pravostranný, následne významný ľavostranný prítok spod Vojenného a ďalší pravostranný prítok spod Mravečníka (). Pokračuje už podcelkom Kysucké bradlá juhovýchodným smerom a priberá svoj najvýznamnejší, ľavostranný prítok z osady Ďurišovci. Na dolnom toku vteká do lokality Panská Lúka, kde v nadmorskej výške cca  ústi pravostranne do potoka Struháreň, pravostranného prítoku Varínky.

Potok pramení a preteká iba katastrálnym územím obce Terchová v okrese Žilina v Žilinskom kraji.

## Referencie

## Pozri aj
* Kysucká vrchovina
* Vojenné
* Kysucké bradlá

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Žilina
Kategória:Vodné toky v Kysuckej vrchovine
20 000 míľ pod morom (rozlišovacia stránka)

**Dvadsaťtisíc míľ pod morom** môže byť:

* kniha Julesa Verna z roku 1869, pozri Dvadsaťtisíc míľ pod morom
* slovenská rozhlasová hra z roku 1955, pozri Dvadsaťtisíc míľ pod morom (rozhlasová hra)

**20 000 míľ pod morom** môže byť:
* americký film z roku 1954, pozri 20 000 míľ pod morom (film z roku 1954)
* americký televízny film z roku 1997, pozri 20 000 míľ pod morom (film z roku 1997)
Kocúr v čižmách

**Kocúr v čižmách** môže byť:
* rozprávka o prefíkanom kocúrovi nosiacom čižmy, pozri Kocúr v čižmách (rozprávka)
* vo filme:
** americký film z roku 2011, pozri Kocúr v čižmách (film z roku 2011)
** francúzsky film z roku 2009, pozri Kocúr v čižmách (film z roku 2009)
** japonský film z roku 1969, pozri Kocúr v čižmách (film z roku 1969)
** sovietský film z roku 1958, pozri Kocúr v čižmách (film z roku 1958)
Joseph Coutts

Mons. **Joseph [[kardinál]] Coutts** (* 21. júl 1945, Amritsar, India) je pakistanský rímskokatolícky duchovný kňaz, biskup, kardinál ktorý v rokoch 2012 až 2021 pôsobil ako arcibiskup Karáči. V rokoch 1998 až 2012 pôsobil ako biskup z Faisalabadu.

Pápež František ho vymenoval 28. júna 2018 za kardinála.

## Život
Narodil sa v Amritsare v Britskej Indii 21. júla 1945. Jeho otec Pedro Jose Couto pochádzal z Aldony, dediny v Severnej Goe. Anil Joseph Thomas Couto, arcibiskup Dillí, je jeho prvým bratrancom. Hovorí niekoľkými jazykmi vrátane angličtiny, taliančiny, nemčiny, francúzštiny, urdčiny, pandžábčiny a sindhčiny. Náboženské vzdelanie získal v seminári Krista Kráľa v Karáčí a 9. januára 1971 bol vysvätený za kňaza v Láhaure, Pakistan.

Po vysviacke absolvoval v rokoch 1973 až 1976 cirkevné štúdiá v Ríme a potom sa stal profesorom filozofie a sociológie v Regionálnom seminári Krista Kráľa v Karáčí, rektorom Menšieho seminára Panny Márie v Lahore a v rokoch 1986 až 1988 generálnym diecéznym vikárom.

5. mája 1988 bol pápežom Jánom Pavlom II. vymenovaný za biskupa koadjútora v Hyderabad v Pakistane a 16. septembra 1988 vysvätený za biskupa. Za svoje biskupské motto si zvolil slovo „Harmónia“. Biskupom Hajdarábadu sa stal 1. septembra 1990. 27. júna 1998 bol vymenovaný za biskupa Faisalabadu. Je dlhoročným predsedom pakistanskej charity a v roku 2005 riadil jej úsilie o pomoc pri zemetrasení.

Dňa 25. januára 2012 pápež Benedikt XVI. vymenoval biskupa Couttsa za arcibiskupa Karáčí, ktorý nahradí arcibiskupa Evarista Pinta. Očakávajúc svoj návrat do mesta, kde študoval a učil, zdôraznil výzvy, ktoré predstavuje mestská populačná explózia spôsobená utečencami a „sporadické výbuchy násilia a terorizmu“, ktoré sa stali súčasťou života v krajine.

Bol hospitalizovaný so zápalom pľúc a nemohol cestovať do Ríma, aby si v júni 2012 od pápeža Benedikta XVI. prevzal pálium, symbol jeho štatútu metropolitného arcibiskupa.

V rokoch 2011 až 2017 bol predsedom pakistanskej katolíckej biskupskej konferencie. Pápež František ho ustanovil za kardinála kňaza v konzistóriu 28. júna 2018, pričom mu pridelil titulárny kostol San Bonaventura da Bagnoregio. Stal sa druhým kardinálom krajiny po Josephovi Cordeirovi (1918 – 1994), ktorý bol tiež pôvodom z Goanu.

Je členom Pápežskej rady pre medzináboženský dialóg.

9. januára 2021 oslávil 50 rokov svojej kňazskej vysviacky. Jeho rezignácia na funkciu arcibiskupa Karáčí bola prijatá 11. februára 2021.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Pakistanské osobnosti
Kategória:Rímskokatolícki arcibiskupi
Kategória:Rímskokatolícki biskupi
Kategória:Pakistanskí kardináli
Kadička

náhľad|250&nbsp;ml kadička

**Kadička** je sklená široká valcovitá nádoba s plochým dnom, často popísaná ryskami, ktoré orientačne zobrazujú objem. Kadička nie je kalibrovaná, nie je určená na presné meranie objemu kvapalín a roztokov. Na hornom okraji kadičky sa zvyčajne nachádza tzv. zobáčik (tiež hubička), ktorý slúži na usmernenie a uľahčenie vylievania kvapaliny. Na usmernenie toku kvapaliny z kadičky sa používa sklená tyčinka, ktorá sa rukou drží za horný koniec, vloží sa do zobáčika kadičky a dolný koniec sklenej tyčinky sa oprie o stenu nádoby, do ktorej má byť kvapalina transportovaná.

Kadičky sa používajú ku zachytávaniu spodnej fázy pri extrakciách z oddeľovacích lievikov, na sušenie organickej fázy po extrakcii sú vhodné menej (pokiaľ nie sú prekryté, napr. hodinovým sklíčkom).

V anorganickej chémii sa využívajú na jednoduché reakcie, na kryštalizácie z vodných roztokov. Kadičku je možné zahrievať aj priamym plameňom kahana.

## Referencie

## Pozri aj
* banka
* kahan
* oddeľovací lievik
* hodinové sklíčko

## Iné projekty

Kategória:Laboratórne sklo
Zoznam víťazov Stanley Cupu

**Zoznam víťazov Stanley Cupu** uvádza niekoľko prehľadov o účastníkoch a víťazoch hokejového Stanley Cupu:

* existujúce tímy hrajúce NHL (počet víťazstiev, počet finálových účastí a víťazné ročníky)
* obdobné údaje o bývalých, už neexistujúcich tímoch
* zoznam víťazov (vrátane ich trénerov), finalistov a výsledku finále v jednotlivých ročníkoch od roku 1918
* zoznam víťazov pred vznikom NHL (t. j. v rokoch 1893 až 1917)

## Súčasné tímy
**Zoznam súčasných [[National Hockey League|NHL]] tímov**, ktoré vyhrali Stanley Cup:

* Montreal Canadiens má započítané aj jedno víťazstvo (1916) mimo NHL éru.
* Toronto Maple Leafs vyhralo Stanley Cup aj pod menami Toronto Arenas (1918) a Toronto St. Patricks (1922).
* Chicago Blackhawks získalo prvé tri Stanley Cupy pod názvom Chicago Black Hawks.
* Anaheim Ducks získal svoje finále (2003) pod názvom Mighty Ducks of Anaheim.

## Bývalé týmy
**Zoznam bývalých tímov v ére [[National Hockey League|NHL]]**, ktoré vyhrali Stanley Cup:

* Ottawa Senators má v tejto tabuľke so súčasným tímom spoločné iba meno.
* Victoria Cougars je posledným tímom z inej asociácie než NHL, ktorý vyhral Stanleyov pohár (a jediný v ére NHL). V sezóne 1926 bol tím ešte (ako posledný mimo NHL) vo finále.
* Vancouver Millionaires získal svoje prvé tri (zo štyrov) finále pod názvom Vancouver Millionaires.

## Zoznam víťazov v NHL
* V niektorých zdrojoch sa rozlišuje sezóna a hraná sezóna – tu je sezónou NHL myslená sezóna hraná (ročník 2004/05 je tu teda nečíslovaný)

V rokoch 1918 – 1926 nepatril Stanley Cup NHL a jej víťaz musel hrať o pohár s inými asociáciami: 1918 – 1921 NHL – PCHA, 1922 – 1924 NHL – PCHA – WCHL, 1925 NHL – WCHL, 1926 NHL – WHL. Od roku 1927 je Stanley Cup v držaní iba NHL.

## Zoznam víťazov pred vznikom NHL

## Literatúra
* Jiří Stránský, Kamil Ondroušek – *Historie NHL 1917–1997*. s. 199–200. Praha: Vyšehrad 1997

## Iné projekty

## Externé odkazy
* hockeydb.com

## Zdroj

Kategória:National Hockey League
Kategória:Hokejové zoznamy
Zoznam slovenských článkov/4

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 4.
4. ukrajinský front

Kategória:Zoznamy slovenských článkov
Interkontinentálny pohár FIFA

**Interkontinentálny pohár FIFA** je medzinárodná futbalová súťaž, ktorú organizuje FIFA. V súťaži sa zúčastňujú kluboví šampióni všetkých šiestich konfederácii FIFA a hrá sa vyraďovacou metódou, pričom európsky tím má dopredu isté finále. Prvé vydanie je naplánované na rok 2024 .

## História
Dňa 16. decembra 2022 rada FIFA schválila rozšírenie MS klubov FIFA zo sedem tímov na 32 tímov. Turnaj v roku 2023 bol teda posledným, ktorý sa hral podľa starého formátu. FIFA však uviedla, že konfederácie vyjadrili potrebu, aby šampióni svojich najvyšších klubových súťaží stále hrali medzi sebou, aby „stimulovali konkurencieschopnosť“. Rada FIFA preto 14. marca 2023 schválila koncepciu každoročnej klubovej súťaže so začiatkom v roku 2024. Neskôr táto súťaž dostala názov Interkontinentálny pohár FIFA. Predstavia sa v ňom víťazi najvyšších klubových súťaží zo všetkých  šiestich konfederácii FIFA. Konkrétne víťazi Ligy majstrov AFC, Ligy majstrov CAF, Pohára majstrov CONCACAF, Ligy majstrov OFC, Copa Libertadores a Ligy majstrov UEFA.

## Formát súťaže

* **Prvé kolo:** Zástupca OFC sa stretne so zástupcom AFC alebo CAF (žreb v roku 2024 určil, že v párnych rokoch sa bude stretávať zástupca OFC so zástupcom AFC). Zápas je označovaný ako „Africko-Ázijsko-Oceánsky pohár FIFA“.  Zápas bude hostiť vyššie postavený tím v rebríčku FIFA
* **Druhé kolo**: 
** **Africko-Ázijsko-Oceánsky pohár FIFA:** Zástupca CAF alebo AFC, ktorý nehrá v prvom kole so zástupcom OFC, sa v druhom kole stretne s víťazom prvého kola. Zápas organizuje vyššie postavený tím v rebríčku FIFA
** **Derby Ameriky FIFA:** Zástupca CONCACAF a CONMEBOL sa na neutrálnom mieste stretnú v zápase, ktorý má názov „Derby Ameriky FIFA".
* **FIFA Challenger Cup:** Dvaja víťazi druhého kola sa stretnú na neutrálnom mieste v zápase s názvom „FIFA Challenger Cup“.
* **Finále:** Víťaz Challenger Cupu sa stretne so zástupcom UEFA na neutrálnom mieste v zápase Interkontinentálneho pohára FIFA v ktorom sa rozhodne o víťazovi.

## Výsledky

### Regionálni víťazi trofejí
Okrem finále získajú trofeje aj víťazné tímy v Africko-Ázijsko-Oceánsky pohár FIFA, v Derby Ameriky FIFA a v Challenger Cup FIFA.

## Pozri aj

* Majstrovstvá sveta klubov FIFA

## Externé odkazy
https://www.fifa.com/en/tournaments/mens/intercontinentalcup/

## Zdroj

Kategória:Interkontinentálny pohár FIFA
Interkontinentálny pohár FIFA 2024

**Interkontinentálny pohár FIFA 2024** je prvým ročníkom Interkontinentálneho pohára FIFA, každoročného futbalového turnaja, ktorú organizuje FIFA. Turnaja sa skladá zo šiestich tímov, ktoré vyhrali svoje najvyššie klubové súťaže vo všetkých konfederáciách FIFA za predchádzajúci ročník. Turnaj sa hrá od 22. septembra do 18. decembra 2024. Finále prvého ročníka sa hrá v Katare.

Turnaj si vo všeobecnosti zachováva formát predchádzajúcich výročných verzií Majstrovstiev sveta klubov FIFA, ktorý bol rozšírený a reorganizovaný na štvorročný turnaj s väčším počtom účastníkov. 

## Formát súťaže

* **Prvé kolo:** Zástupca OFC sa stretne so zástupcom AFC alebo CAF (žreb v roku 2024 určil, že v párnych rokoch sa bude stretávať zástupca OFC so zástupcom AFC). Zápas je označovaný ako „Africko-Ázijsko-Oceánsky pohár FIFA“. Zápas bude hostiť vyššie postavený tím v rebríčku FIFA
* **Druhé kolo**:
** **Africko-Ázijsko-Oceánsky pohár FIFA:** Zástupca CAF alebo AFC, ktorý nehrá v prvom kole so zástupcom OFC, sa v druhom kole stretne s víťazom prvého kola. Zápas organizuje vyššie postavený tím v rebríčku FIFA
** **Derby Ameriky FIFA:** Zástupca CONCACAF a CONMEBOL sa na neutrálnom mieste stretnú v zápase, ktorý má názov „Derby Ameriky FIFA".
* **FIFA Challenger Cup:** Dvaja víťazi druhého kola sa stretnú na neutrálnom mieste v zápase s názvom „FIFA Challenger Cup“.
* **Finále:** Víťaz Challenger Cupu sa stretne so zástupcom UEFA na neutrálnom mieste v zápase Interkontinentálneho pohára FIFA v ktorom sa rozhodne o víťazovi.

## Kvalifikované tímy

## Štadióny

## Zápasy

### Prvé kolo

#### Africko-Ázijsky-Oceánsky pohár

### Druhé kolo

#### Africko-Ázijsky-Oceánsky pohár

#### Derby Ameriky

### Play-off (Challenger Cup)

### Finále

Real Madrid sa stal víťazom Interkontinentálneho pohára FIFA 2024

## Udelenie trofejí
Okrem finále získajú trofeje aj víťazné tímy v Africko-Ázijsko-Oceánsky pohár FIFA, v Derby Ameriky FIFA a v Challenger Cup FIFA.

## Strelci

## Ocenenia

## Externé odkazy
https://www.fifa.com/en/tournaments/mens/intercontinentalcup/2024

## Zdroj

Kategória:Futbal v 2024
Kategória:Interkontinentálny pohár FIFA
Purpurová hora (Nanjing)

**Purpurová hora** (čín. 紫金山; pchin-jin: *Zǐjīn Shān*, slov. prepis: **C'-ťin Šan**) je vrch ležiaci na východnej strane mesta Nanking v provincii Ťiang-su v Číne. Jeho výška dosahuje 448,2 metrov nad morom. Vrcholy sú často počas svitania či západu slnka zahalené purpurovými a zlatými oblakmi, odkiaľ pochádza aj pomenovanie vrchu.

## Mená
Vrch bol pôvodne známy ako **Čung-šan** (trad. čín. 鐘山; zjedn. čín. 钟山; pchin-jin: *Zhōngshān*). Neskôr sa preslávila ako **Ťiang-šan** (trad. čín. 蔣山; zjedn. čín. 蒋山; pchin-jin: *Jiǎngshān*).

Meno **C'-ťin Šan** (紫金山) odkazuje na meď. Farba rýdzej medi pripomína purpurovú a z tohto dôvodu sa v čínštine taktiež nazýva zlato-purpurová. Ďalšie meno, s ktorým je možné sa stretnúť je **Ťin-ling Šan**, odvodené od purpurových skál. Ťin-ling totiž znamená „purpurovo-zlatá hora“. Názov Ťin-ling sa neskôr začal používať aj ako prezývka mesta Nanking. V období vlády dynastie Ming sa ujalo pomenovanie **Šen-lie Šan** (神烈山).

## Charakteristika
[náhľad|Pohľad na [Nanking z C'-ťin Šan]]
C'-ťin Šan je malý vrch s rozlohou približne 20 km², s nadmorskou výškou na vrchole  a pri úpätí hory  Ročne na vrchu napadne priemerne 1000 až 1050 mililitrov zrážok, slnečný jas na vrch dopadá približne 2213 hodín.

V súčasnosti, sa v pohorí a v jeho okolí nachádza viac ako 200 národných pamiatok a turistických vyhliadok, vrátane troch národných historických miest, deviatich provinčných historických pamiatok a 33 územno-správnych pamiatok. Údolie vrchu je obklopené tuctom národných výskumných ústavov a univerzít.

Na úpätí vrchu je možné nájsť Sunjatsenovo mauzóleum, Sunjat-senovu hrobku, ako aj Palác Mej-ling a rezidenciu Sung Mej-ling.

V lokalite vrchu rastie okolo 600 druhov cievnatých rastlín z 383 rodov a 118 čeľadí (vrátane 78 pestovaných druhov).

## Referencie

## Zdroj

Kategória:Nanking
Kategória:Pohoria v Číne
Kategória:Ťiang-su
Giorgio Marengo

Mons. **Giorgio [[kardinál]] Marengo** (* 7. jún 1974, Cuneo, Taliansko) je taliansky rímskokatolícky duchovný kňaz, biskup, kardinál ktorý od roku 2020 je apoštolským prefektom Ulanbátaru.

Pápež František ho vymenoval 27. augusta 2022 za kardinála.

## Život
Narodil sa 7. júna 1974 v meste Cuneo v Taliansku. Je členom skautov, venuje sa šermu a vyštudoval lýceum.

Študoval filozofiu v rokoch 1993 až 1995 na Teologickej fakulte Severného Talianska a teológiu v rokoch 1996 až 1999 na Pápežskej Gregorovej univerzite. V rokoch 1999 až 2002 študoval na Pápežskej Urbanovej univerzite, kde získal licenciát a neskôr (2016) doktorát z misiológie. 24. júna 2000 zložil sľuby pre misionárov Consolata a 26. mája 2001 bol vysvätený za kňaza.

Prvý člen (spolu so spolubratom a 3 rehoľnými sestrami) svojej rehole pôsobil v Mongolsku, kde pôsobil odkedy sa stal kňazom.

### Biskup
Pápež František ho 2. apríla 2020 vymenoval za apoštolského prefekta Ulanbátaru a titulárneho biskupa v Castra Severiana. Nahradil Wenceslaa Selgu Padillu, ktorý zomrel 25. septembra 2018. V Santuario della Consolata ho vysvätil 8. augusta 2020 kardinál Luis Antonio Tagle, asistovali mu arcibiskup Cesare Nosiglia, turínsky arcibiskup a kardinál Severino Poletto, emeritný turínsky arcibiskup.

### Kardinál
Keď pápež František 29. mája 2022 oznámil, že 27. augusta plánuje vymenovať Marenga za kardinála, Marengo bol v Ríme, aby sa zúčastnil na stretnutí, ktoré zorganizoval medzi pápežom a budhistickými vodcami z Mongolska. Povedal: „Dialóg s budhistickým svetom, ktorého je v Mongolsku väčšina, je pre nás zásadný, je súčasťou našej misie. Som si istý, že prinesie dobré ovocie“.

Dňa 27. augusta 2022 ho pápež František vymenoval za kardinála-kňaza a udelil mu titul San Giuda Taddeo Apostolo. Dňa 7. októbra 2022 ho pápež František vymenoval za člena Dikastéria pre evanjelizáciu.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Talianski rímskokatolícki biskupi
Kategória:Talianski kardináli
Kategória:Misionári
Kategória:Exorcisti
Kategória:Absolventi Pápežskej univerzity Gregoriany
Zliensky potok

**Zliensky potok** je vodný tok v južnej časti Kysuckej vrchoviny na území okresu Žilina. Je to pravostranný prítok Varínky s dĺžkou približne 4,5 km a je tokom IV. rádu.

## Priebeh toku
Potok pramení v južnej časti Kysuckej vrchoviny, v geomorfologickom podcelku Kysucké bradlá, na juhovýchodných svahoch vrchu Zlieň (), v nadmorskej výške približne  V pramennej oblasti sa spája niekoľko menších prítokov a potok pokračuje juhovýchodným smerom samotou Ďurčovci, kde priberá ľavostranný a následne aj významnejší pravostranný prítok spod Magury (). V úžine medzi Ostrým () a Magurou priberá ľavostranný prítok spod Ostrého a pokračuje lokalitou Panské Zliene, kde priberá významnejší pravostranný a ďalší ľavostranný prítok. Na dolnom toku tečie viac južným smerom údolím, zovretým vrchmi Polom () a Zlieň (), následne preteká osadou Zlieň a onedlho ústí už v podcelku Varínske podolie (Žilinská kotlina) v nadmorskej výške cca  pravostranne do rieky Varínka.

Potok pramení a na hornom toku preteká katastrálnym územím obce Lysica, neskôr tečie územím obce Belá v okrese Žilina v Žilinskom kraji.

## Referencie

## Pozri aj
* Kysucká vrchovina
* Kysucké bradlá

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Žilina
Kategória:Vodné toky v Kysuckej vrchovine
Kategória:Vodné toky v Žilinskej kotline
Marcel Matanin

**Marcel Matanin** (* 15. december 1973, Vranov nad Topľou) je slovenský bežec. Reprezentoval Slovensko v maratóne mužov na Letných olympijských hrách 2004 v gréckych Aténach.

## Životopis
Matanin sa narodil v roku 1973 v meste Vranove nad Topľou. Detstvo prežil v obci Tovarnianska Polianka, kde nastali jeho prvé športové aktivity. Po ukončení základnej školy vstúpil na gymnázium v Humennom, skade neskôr prestúpil na športové osemročné gymnázium v Košiciach. Stal sa aj športovým riaditeľom ČSOB Bratislava maratónu.

Celkovo sa stal dvakrát majstrom republiky na 5000 m, päťkrát na 10 000 m, štyrikrát v polmaratóne, raz v 3000 m steeplechase a desaťkrát v cezpoľnom behu na dlhé trate. V rámci zúčastnenia na olympijských hrách v Aténach skončil na 81. prvom mieste s časom 2:50:26 h.

### Osobné výzvy
Jednotlivé vzdialenosti za zabehnutý čas:
* 800 m2:00:00
* 1500 m3:55:39
* 3000 m8:21,60
* 3000 mpr9:20:59
* 5000 m14:35,48
* 10000 m30:18
* 10 km cesta29:14
* Polmaratón1:05:14
* Maratón2:17:22

## Referencie

## Externé odkazy
* Oficiálny web
* Worldathletics

Kategória:Slovenskí maratónski bežci
Kategória:Slovenskí olympionici
Kategória:Atléti na Letných olympijských hrách 2004
Kategória:Osobnosti z Vranova nad Topľou
Solvayov proces

**Solvayov proces** je spôsob, ktorým sa vyrába uhličitan sodný, alebo sóda. V roku 1861 belgický chemik Ernest Solvay objavil metódu premeny chloridu sodného na uhličitan sodný za použitia amoniaku. Postup spočíva v&nbsp;tvorbe pomerne málo rozpustného hydrogénuhličitanu sodného (NaHCO 3 ) reakciou hydrogénuhličitanu amónneho a chloridu sodného vo vodnom roztoku.

Postupuje sa tak, že sa do takmer nasýteného roztoku NaCl zavádza najprv amoniak a potom oxid uhličitý. Vzniknutý hydrogénuhličitan sodný sa odfiltruje a zahrievaním (kalcináciou) prevedie na uhličitan sodný (kalcinovanú sódu):

: \mathrm{2NaHCO_{3(s)}\ \rightarrow\ Na_2CO_{3(s)}+H_2O_{(g)}+CO_{2(g)}}

Takto získaný oxid uhličitý sa znovu odvádza do výroby. Vzniknutý chlorid amónny je podrobený reakcii s&nbsp;hydroxidom vápenatým za vzniku odpadového chloridu vápenatého. Uvoľnený amoniak je znovu použitý vo výrobe.

: \mathrm{\ 2NH_4Cl_{(aq)}+Ca(OH)_{2(aq)}\ \rightarrow\ CaCl_{2(aq)}+2H_2O_{(l)}+2NH_{3(g)}}

## Iné projekty

## Zdroj
Koňhorský potok

**Koňhorský potok** je vodný tok v južnej časti Kysuckej vrchoviny na území okresu Žilina. Je to pravostranný prítok Varínky s dĺžkou približne 3,8 km a je tokom IV. rádu. Preteká ochranným pásmom Národného parku Malá Fatra.

## Priebeh toku
Potok pramení v južnej časti Kysuckej vrchoviny, v geomorfologickom podcelku Kysucké bradlá, na severozápadných svahoch vrchu Žiar (), v nadmorskej výške približne  Od prameňa v blízkosti sedla Žiarce tečie severovýchodným, neskôr východným smerom. Priberá menší ľavostranný prítok a stáča sa južným smerom, kopírujúc úpätie masívu Žiaru. Neskôr priberá svoj najvýznamnejší, pravostranný prítok z južného úbočia Žiaru a pokračuje údolím, zovretým vrchmi Kráľovec () a Želehosť () na juh. Na dolnom toku opúšťa Kysuckú vrchovinu a vteká do Žilinskej kotliny a jej podcelku Varínske podolie. Severozápadne od osady Koňhora ústí v nadmorskej výške cca  pravostranne do rieky Varínka.

Potok pramení na území obce Lysica, neskôr pokračuje územím obce Varín a v oblasti ústia krátkym úsekom aj katastrom obce Krasňany v okrese Žilina v Žilinskom kraji.

## Referencie

## Pozri aj
* Kysucká vrchovina
* Kysucké bradlá
* Varínske podolie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Žilina
Kategória:Vodné toky v Kysuckej vrchovine
Kategória:Vodné toky v Žilinskej kotline
Inštitút Wacława Felczaka pre poľsko-maďarskú spoluprácu

náhľad|Inštitút Wacława Felczaka pre poľsko-maďarskú spoluprácu
**Inštitút Wacława Felczaka pre poľsko-maďarskú spoluprácu** je poľský inštitút zameraný na poľsko-maďarskú spoluprácu, zriadený na základe zákona zo dňa 8. februára 2018. Patrónom Inštitútu je prof. Wacław Felczak, historik, odborník na strednú Európu, výskumník poľsko-maďarských vzťahov, karpatský kuriér počas druhej svetovej vojny.

## Opis
Podľa zákona je ústav štátnou právnickou osobou. Orgánmi Inštitútu sú: rada inštitútu a riaditeľ. Rada Inštitútu sa skladá z členov vymenovaných spomedzi osôb, ktoré sa vyznačujú znalosťou poľsko-maďarských vzťahov a z odborníkov, ktorých znalosti, skúsenosti alebo autorita zaručujú riadne plnenie úloh Inštitútu.

Predseda vlády rozhodnutím z 1. augusta 2018 vymenoval riaditeľom Inštitútu doc. Dr. hab. Macieja Szymanowského.

Medzi úlohy inštitútu patrí:

# odovzdávať mladším generáciám význam poľsko-maďarskej tradície;
# posilňovať spoluprácu a nadväzovať kontakty medzi zástupcami mladej generácie, najmä v oblasti kultúry a športu;
# podporovať vedeckú spoluprácu, iniciatívy a vedecké a vzdelávacie projekty zamerané na vzájomné spoznávanie jazyka, kultúry, histórie a politiky oboch krajín;
# podporovať vzájomné inovatívne myslenie poľsko-maďarských kultúrnych, hospodárskych a politických organizácií s cieľom posilniť konkurencieschopnosť oboch krajín;
# financovať alebo spolufinancovať projekty poľsko-maďarskej spolupráce;
# analyzovať politické, hospodárske a sociálne zmeny v Európe, ktoré ovplyvňujú bezpečnosť a rozvoj Poľska a Maďarska.

Inštitút sponzoruje výskumné a publicistické aktivity, realizuje štipendijný a prekladateľský program a školský vzdelávací program maďarského jazyka v Poľsku a poľského jazyka v Maďarsku. V obci Krasiczyn neďaleko Przemyśla Inštitút organizuje Poľsko-maďarskú letnú univerzitu – školu lídrov a v Budapešti Letnú vyšehradskú akadémiu na Národnej univerzite verejnej služby﻿ v Budapešti. Inštitút tiež spravuje trojjazyčný informačný portál kurier.plus a zaoberá sa vydavateľskou činnosťou. Od roku 2022 Inštitút organizuje vedomostnú súťaž pre stredné školy „Poľsko-Maďarsko – História priateľstva“.

V Maďarsku existuje partnerská Nadácia Wacława Felczaka, ktorú v roku 2018 založila maďarská vláda. Cieľom nadácie je rovnako ako v prípade Inštitútu rozvíjať poľsko-maďarskú spoluprácu.

## Referencie

Kategória:Bilaterálne vzťahy Poľska
Kategória:Bilaterálne vzťahy Maďarska
Jana Kolesárová

**Jana Kolesárová** (* 15. február 1976, Košice) je slovenská divadelná, filmová a televízna herečka, pôsobiaca striedavo na Slovensku, v Česku a v Spojených štátoch.

## Životopis
Absolvovala muzikálno-divadelné konzervatórium v Košiciach a Divadelnú fakultu Vysokej školy múzických umení v Bratislave (DF VŠMU). Po skončení VŠMU hosťovala v Radošinskom naivnom divadle, v divadle Astorka Korzo ’90, na Novej scéne a v SND (*[[Višňový sad]]*, *Tomáš Becket*).

V roku 2000 sa za priateľom a neskorším manželom presťahovala do USA, kde sa usadila v Los Angeles. Venovala sa tu reklame, modelingu a postupne získavala aj seriálové, filmové a divadelné role. Divadelná hra *No Exit*, ktorú pripravila spolu s tromi kolegami, získala pozitívne kritiky a zaradila sa do prvej desiatky najlepších predstavení roka. Zahrala si v niekoľkých filmoch ako *Blur*, *The Looking Glass*, alebo *Tajomný let* (*Flightplan*) s Jodie Fosterovou.

Od roku 2008 opäť účinkuje aj v slovenských a českých seriáloch a filmoch. Štyri roky účinkovala v prvom dennom seriáli TV JOJ *[[Panelák (seriál)|Panelák]]*, osem rokov v českom komediálnom krimiseriáli *Polda*. V roku 2024 hrá spolu s Pavlom Křížom, s ktorým ju spája dlhoročné pôsobenie v USA, hlavnú rolu v česko-slovenskom mysterióznom krimiseriáli *Lovec*.

## Osobný život
Je rozvedená, s bývalým manželom Brianom má syna Lucasa (* 2007).

## Filmografia

Zdroj: 

## Referencie

## Iné projekty

## Externé odkazy
* 
* 
* Jana Kolesárová v *[[Show Jana Krausa|Show Jana Krause]]* (2015)
* Jana Kolesárová v talkshow *7 pádů Honzy Dědka* (2022)
* Jana Kolesárová: Každý jsme někomu osudem – rozhovor na portáli *Novinky.cz* (2014)
* Jana Kolesárová: Pre rozchod s manželom som cítila vinu, už som si upratala – rozhovor v denníku *Pravda* (2017)
* Herečka Jana Kolesárová: Mám už v sebe menší zmätok ako pred desiatimi rokmi – rozhovor v denníku *SME* (2024)

Kategória:Osobnosti z Košíc
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Absolventi konzervatórií na Slovensku
Kategória:Absolventi Divadelnej fakulty Vysokej školy múzických umení
Alibaba a 40 krátkych songov 2

**Alibaba a 40 krátkych songov 2** je dvanásty štúdiový album slovenskej rockovej skupiny Horkýže slíže. Album bol vydaný 14. septembra 2021. Deň pred vydaním bol vydaný aj pilotný singel Rampa s hiphopovou skupinou DMS.

## Pred vydaním albumu
Kapela oznámila koncom roku 2020, že pre pandémiu Covid-19 a nemožnosť koncertovať využijú voľný čas na prípravu nového materiálu. Bolo oznámené, že pôjde o pokračovanie albumu Alibaba a 40 krátkych songov z roku 2003. Vo februári 2021 bol Kuko hosťom v talkshow Petra Marcina Neskoro Večer. Prezradil, že na albume sa pracuje a za 10 minút v show vymyslel pre Marcina text. Obdobná verzia tohto textu sa objavila na albume v skladbe Krokodíl. Kuko bol hosťom aj v rádiu Anténa-Rock, kde prezradil text k skladbe Merkúr. 

## Vydanie albumu
Predpredaj sa začal 7. septembra 2021, týždeň pred samotným vydaním. Jediným možným nosičom bolo CD. 13. septembra bol zverejnený na oficiálny youtube kanál DMS videoklip k singlu Rampa. 2 dni od svojho vydania klip presiahol hranicu 100 000 zhliadnutí a dostal sa na prvé miesto v československých hudobných trendoch na youtube, kde ostal ďaľšie 2 týždne. O 10:00 14. septembra bol zverejený celý album aj jednotlivé skladby na oficiálny youtube kanál kapely Horkýže slíže.

## Single a videoklipy

### Rampa
13. septembra bol vydaný singel Rampa s rapovým triom DMS a bol k nemu natočený animovaný videoklip. Videoklip má ku dňu 1. 12. 2024 niečo málo cez 4 000 000 zhliadnutí. 

### Ty vieš, že sa chovám tak, jak sa chovám
10. mája 2022 bol oznámený ďaľsí videoklip na skladbu Ty vieš, že sa chovám tak jak sa chovám. Klip vyšiel 22. mája. Vo videoklipe je pridané menšie intro na pánovej flaute, ktoré bude neskôr typické pre živé vystúpenia. Videoklip má k jeseni 2024 niečo málo pod 1 000 000 vydení.

### Ty vieš, že sa chovám tak, jak sa chovám (Film Indián)
Skladba bola vydaná ako singel aj druhý krát a to dňa 7. septembra 2022, ako sprievodná pieseň k filmu Indián, ktorý prišiel do kín 22. septembra 2022. Videoklip je úplne odlišný od prvého a vystupujú v ňom hlavný hrdinovia z filmu.

## Zoznam skladieb
Portugalské národné futbalové mužstvo do 21 rokov

**Portugalské národné futbalové mužstvo do 21 rokov** je národné futbalové mužstvo, ktoré sa zúčastňuje medzinárodných futbalových súťaží ako Majstrovstvá Európy vo futbale hráčov do 21 rokov, ktoré sa konajú každé dva roky.

Tím je určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.

Vo svojej histórii sa Portugalsko trikrát dostalo do finále Majstrovstiev Európy vo futbale hráčov do 21 rokov a to v rokoch 1994, 2015 a 2021. 

## EURO do 21 rokov

## Externé odkazy

* https://www.fpf.pt/pt/

## Zdroj

Kategória:Futbal v Portugalsku
Kategória:Národné futbalové mužstvá do 21 rokov
Kategória:Portugalské národné družstvá
Majstrovstvá vo futbale zóny CONCACAF 1989

**Majstrovstvá vo futbale zóny CONCACAF 1989** boli desiatym a posledným ročníkom Majstrovstiev zóny CONCACAF vo futbale. Turnaj slúžil zároveň aj ako kvalifikácia na Majstrovstvá sveta vo futbale 1990. Turnaj bol o dva roky premenovaný na Zlatý pohár CONCACAF.

Majstrom zóny CONCACAF sa stala , ktorá získala svoj tretí titul.

## Kvalifikované tímy
Do súťaže sa celkovo prihlásilo šestnásť tímov zo zóny CONCACAF. Päť tímov sa dostalo cez dvojstupňovú kvalifikáciu.

* 
* 
* 
* 
* 

## Finálová skupina

Kostarika sa stala víťazom Majstrovstiev zóny CONCACAF 1989 a zároveň s USA postúpili na Majstrovstvá sveta vo futbale 1990.

## Externé odkazy
* fifa.com (web.archive.org)

## Zdroj

Kategória:Zlatý pohár CONCACAF
Kategória:Futbal v 1989